
讘讘讗 讘转专讗 注讜 注"讘 - 驻讬专讜砖 砖讟讬讬谞讝诇抓

注讚 砖讬诪砖讻谞讛 讗讜 注讚 砖讬砖讻讜专 讗转 诪拽讜诪讛, 讜讗诐 讻谉, 讗讬讱 讗驻砖专 诇讬讬讞住 讗转 讚注转 转谞讗 拽诪讗 诇专讘讬?


 讜讚讜讞讬诐:  诇讗 拽砖讬讗 [讗讬谉 讝讛 拽砖讛]: 讻讗谉 砖讗诪专 专讘讬 砖住驻讬谞讛 谞拽谞讬转 讘诪住讬专讛, 诪讚讜讘专 讻砖讛讬转讛 讛住驻讬谞讛 注讜诪讚转 讘专砖讜转 讛专讘讬诐 砖讗讬谞讛 谞拽谞讬转 砖诐 讘诪砖讬讻讛, 讜诇讻谉 讛讬讗 谞拽谞讬转 讘诪住讬专讛, 讻讗谉 诪讚讜讘专 讘住讬诪讟讗, 诪讘讜讬 拽讟谉, 砖讗讬谞讜 专砖讜转 讛专讘讬诐, 讜砖谞讬讛诐 专砖讗讬诐 诇讛谞讬讞 讞驻爪讬讛诐 讘讜, 讜讘诪拽讜诐 讻讝讛 爪专讬讱 诇拽谞讜转 讘诪砖讬讻讛.


 讜砖讜讗诇讬诐:  讘诪讗讬 讗讜拽讬诪转讗 诇讛讗 讘转专讬讬转讗 [讘诪讛 讛注诪讚转 讗转 讝讜 讛讘专讬讬转讗 讛讗讞专讜谞讛]? 鈥� 讘专砖讜转 讛专讘讬诐; 讗讬诪讗 住讬驻讗 [讗诪讜专 讗转 住讜驻讛], 讜讞讻诪讬诐 讗讜诪专讬诐: 诇讗 拽谞讛 注讚 砖讬诪砖讻谞讛 讗讜 注讚 砖讬砖讻讜专 讗转 诪拽讜诪讛. 讜讗讬 [讜讗诐] 诪讚讜讘专 讘专砖讜转 讛专讘讬诐, 诪诪讗谉 讗讜讙讬专 [诪诪讬 讬砖讻讜专] 讗转 讛诪拽讜诐? 讜转讜 [讜注讜讚], 诪砖讬讻讛 讘专砖讜转 讛专讘讬诐 诪讬 拽谞讬讗 [讛讗诐 讛讬讗 拽讜谞讛]? 讜讛讗 [讜讛专讬] 讗讘讬讬 讜专讘讗 讚讗诪专讬 转专讜讬讬讛讜 [砖讗讜诪专讬诐 砖谞讬讛诐] 讘讗讜驻谞讬 讛拽谞讬讬谞讬诐 讛砖讜谞讬诐: 诪住讬专讛 拽讜谞讛 讘专砖讜转 讛专讘讬诐 讜讘讞爪专 砖讗讬谞讛 砖诇 砖谞讬讛诐, 诪砖讬讻讛 拽讜谞讛 讘住讬诪讟讗 讜讘讞爪专 砖讛讬讗 砖诇 砖谞讬讛诐 讬讞讚, 讜讛讙讘讛讛 拽讜谞讛 讘讻诇 诪拽讜诐, 讜讙诐 讘专砖讜转 讛诪讜讻专. 讜诇注谞讬讬谞谞讜 鈥� 诪砖讬讻讛 讗讬谞讛 拽讜谞讛 讘专砖讜转 讛专讘讬诐!


 讜诪转专爪讬诐:  诪讗讬 [诪讛 驻讬专讜砖] "注讚 砖讬诪砖讻谞讛" 谞诪讬 讚拽讗诪专 [讙诐 讻谉 砖讛讜讗 讗讜诪专], 讜讻谉 诪讗讬 [诪讛 驻讬专讜砖] "注讚 砖讬砖讻讜专 讗转 诪拽讜诪讛" 讚拽讗诪专 [砖讛讜讗 讗讜诪专]? 讛讻讬 拽讗诪专 [讛讜讗 讗讜诪专] 讻讱 讛讬转讛 讛讻讜讜谞讛: 注讚 砖讬诪砖讻谞讛 诪专砖讜转 讛专讘讬诐 诇住讬诪讟讗, 讜讗诐 专砖讜转 讛讘注诇讬诐 讛讬讗 砖讛讬转讛 讛住驻讬谞讛 注讜诪讚转 讘诪拽讜诐 砖讬砖 诇讜 讘注诇讬诐 鈥� 诇讗 拽谞讛 注讚 砖讬砖讻讜专 讗转 诪拽讜诪讛 诪谉 讛讘注诇讬诐.


讜砖讜讗诇讬诐: 讛讗诐 诇讬诪讗 [诇讜诪专] 砖讗讘讬讬 讜专讘讗 讚讗诪专讬 [砖讗讜诪专讬诐] 讻讚注转 专讘讬 讜诇讗 讻讚注转 讞讻诪讬诐? 砖讛专讬 诪谉 讛讘专讬讬转讗 注讜诇讛 砖专拽 诇讚注转 专讘讬 谞讬转谉 诇拽谞讜转 讘诪住讬专讛 讘专砖讜转 讛专讘讬诐!


讗诪专 专讘 讗砖讬: 讘讗诪转 讗祝 讞讻诪讬诐 诪讜讚讬诐 砖讘专砖讜转 讛专讘讬诐 拽讜谞讛 讘诪住讬专讛, 讜诇讻谉 讗讬 讚讗诪专 诇讬讛 [讗诐 砖讗讜诪专 诇讜] "诇讱 讞讝拽 讜拽谞讬 [讛讞讝拽 讜拽谞讛] "鈥� 讛讻讬 谞诪讬 [讻讱 讙诐 讻谉] 砖讚讬 诇讜 讘拽谞讬谉 诪住讬专讛, 讜讗讬谞讜 爪专讬讱 诇诪砖讜讱. 讛讻讗 [讻讗谉] 砖讞讻诪讬诐 讞诇拽讜 注诇 专讘讬 讘诪讗讬 注住拽讬谞谉 [讘诪讛 讗谞讜 注讜住拽讬诐] 鈥� 讘诪拽专讛 诪讬讜讞讚, 讚讗诪专 诇讬讛 [砖讗讜诪专 诇讜] "诇讱 诪砖讜讱 讜拽谞讬" [讜拽谞讛],


诪专 住讘专 [讞讻诐 讝讛, 讞讻诪讬诐, 住讘讜专]: 拽驻讬讚讗 [讛拽驻讚讛] 讬砖 讘讻讱 砖讛诪讜讻专 注讜诪讚 注诇 讻讱 砖讬拽谞谞讛 专拽 讘讚专讱 讝讜, 讜诪专 住讘专 [讜讞讻诐 讝讛, 专讘讬 住讘讜专]: 诪专讗讛 诪拽讜诐 讛讜讗 诇讜, 砖讗讬谞讜 诪拽驻讬讚 砖讬讛讗 讛拽谞讬谉 讘诪砖讬讻讛 讚讜讜拽讗, 讗诇讗 讛讝讻讬专 讚专讱 讝讜, 讗讘诇 讘讻诇 讚专讱 讞讜拽讬转 砖诇 拽谞讬谉 讬讻讜诇 诇拽谞讜转.


讗 讜砖讘讬诐 诇讚讜谉 讘注谞讬谉 拽谞讬谉 讗讜转讬讜转. 讗诪专 专讘 驻驻讗: 讛讗讬 诪讗谉 讚诪讝讘讬谉 诇讬讛 砖讟专讗 诇讞讘专讬讛 [诪讬 砖诪讜讻专 诇讜 砖讟专 诇讞讘讬专讜], 爪专讬讱 诇诪讬讻转讘 诇讬讛 [诇讻转讜讘 诇讜]: "拽谞讬 讛讜讗 讜讻诇 砖注讘讜讚讗 讚讘讬讛" [拽谞讛 讗讜转讜 讜讻诇 砖讬注讘讜讚 砖讘转讜讻讜]. 讗诪专 专讘 讗砖讬: 讗诪专讬转讛 诇砖诪注转讗 拽诪讬讛 [讗诪专转讬 讗转 讛讛诇讻讛 讛讝讜 诇驻谞讬] 专讘 讻讛谞讗, 讜讗诪专讬转 诇讬讛 [讜讗诪专转讬 诇讜] 讜讛拽砖讬转讬 注诇讬讛 讻讱: 诪转讜讱 讛讚讘专讬诐 讬砖 诇讚讬讬拽, 讻讬 讟注诪讗 讚讻转讘 诇讬讛 讛讻讬 [讛讟注诐, 讚讜讜拽讗 砖讻讜转讘 诇讜 讻讱] 讛讜讗 砖拽讜谞讛 讛诇讛 讗转 讛砖讟专 讜讛砖讬注讘讜讚 砖讘讜, 讛讗 诇讗 讻转讘 诇讬讛 讛讻讬 [讛专讬 讗诐 讗讬谞讜 讻讜转讘 诇讜 讻讱] 鈥� 诇讗 拽谞讬 [讗讬谞讜 拽讜谞讛] 讗转 讛砖讬注讘讜讚 砖讘砖讟专, 讜讗讜诇诐 讗诐 讻谉 讛讜讗 鈥� 诇砖诐 诪讛 拽谞讛 讗转 讛砖讟专?


讜讻讬 诇爪讜专 注诇 驻讬 爪诇讜讞讬转讜 讛讜讗 爪专讬讱? 讛讗诐 转讗诪专 砖拽谞讛 讗讜转讜 讘砖讘讬诇 讛谞讬讬专 讘诇讘讚, 诇讛砖转诪砖 讘讜 诇讻讬住讜讬 爪诇讜讞讬转?! 讗诪专 诇讬: 讗讬谉 [讻谉], 诇爪讜专 讜诇爪讜专, 讜讗诐 诇讗 讛拽谞讛 讘诪驻讜专砖 讗转 讛砖讬注讘讜讚 诇讗 讞诇 讛拽谞讬谉 讗诇讗 注诇 讛谞讬讬专 砖诇 讛砖讟专.

